Diari Oficial de la Generalitat Valenciana


Sumari del DOGV 4505, del 22-05-2003 (2003/5407)

Notificació de la resolució del conseller d'Obres Públiques, Urbanisme i Transports, de 14-10-02 (RA-132/2002), a Elvira Olmos i Esteve.
----------------------------------------------------------------------------------------------------------------------------------------

### Dades del document

Número de DOGV
:   4505

Data del DOGV
:   22-05-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/5407


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del conseller d'Obres Públiques, Urbanisme i Transports, de 14-10-02 (RA-132/2002), a Elvira Olmos i Esteve. [2003/5407]
  
Ja que no s'ha pogut notificar a la senyora Elvira Olmos i Esteve i de conformitat amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en aplicació del que disposa el dit article, es publica el text íntegre de la Resolució adoptada pel conseller d'Obres Públiques, Urbanisme i Transports, el 14 d'octubre de 2002 (RA-132/2002).
  
Vista la sol·licitud de suspensió d'execució en els recursos d'alçada interposats per la senyora Elvira Olmos Esteve, en el seu nom i en representació de l'Associació de Veïns Sants Patrons, les Basses, Sant Judes; el senyor Salvador Josep Pérez Fontana, en el seu nom i en representació de l'Associació Xarquia Alternatives; el senyor Salvador Iñigo Luis, el senyor Enrique Alfonso Mata Carbonell, la senyora Carmen Bernia Pascual, el senyor José Borrull Martí, la senyora Concha Oliver Bertomeu, contra l'Acord dictat per la Comissió Territorial d'Urbanisme de València, en sessió realitzada el dia 21 de desembre de 2001, per la qual es va aprovar definitivament el Pla General d'Ordenació Urbana d'Alzira, i de conformitat amb els següents,
  
Antecedents de fet
  
Primer
  
La Comissió Territorial d'Urbanisme de València, en sessió de 21 de desembre de 2001, va acordar suspendre l'aprovació definitiva de l'ordenació proposada pel Pla General d'Alzira en l'àmbit del sector Tulell i, supeditar l'aprovació definitiva del projecte en la resta de les seues determinacions, fins que s'elaborara un text refós del pla, on s'adscrigueren els jaciments arqueològics al sòl no urbanitzable protegit i es completara el catàleg, seguint les indicacions de l'administració amb competència en matèria patrimonial i es justifique que la tramitació s'ajusta al que establix la LRAU, mitjançant l'acreditació que s'han efectuat les corresponents notificacions sobre les modificacions introduïdes, als que han comparegut en el procediment.
  
Segon
  
Amb data 23 de maig de 2002, els Servicis Tècnics del Servici Territorial d'Urbanisme i Ordenació Territorial van examinar la documentació presentada per l'Ajuntament d'Alzira el dia 15 de maig de 2002, i van informar favorablement esta, i es considera complit l'Acord de la Comissió Territorial d'Urbanisme de València, de 21 de desembre de 2001, per la qual cosa el director general d'Urbanisme i Ordenació Territorial, el 27 de maig de 2002, va donar per esmenades les deficiències a què es referix l'acord abans referit i va declarar definitivament aprovat el Pla General d'Ordenació Urbana d'Alzira, i en va ordenar la publicació, la qual cosa va tindre lloc en el Butlletí Oficial de la Província de València, de 5 de juliol de 2002.
  
Tercer
  
El 14 de setembre de 2002, la senyora Elvira Olmos Esteve, en el seu nom i en representació de l'Associació de Veïns Sants Patrons, les Basses, Sant Judes, i el senyor Salvador Josep Pérez Fontana, en el seu nom i en representació de l'Associació Xarquia Alternatives, representacions que no han quedat acreditades, van interposar sengles recursos administratius d'alçada contra el citat acord, i van al·legar la innecesarietat de la construcció del l'avinguda de la Ribera, ja que esta incrementaria el trànsit interior de la ciutat, i, que esta podria incrementar el risc d'inundabilitat de la zona. Que en els citats recursos es va fer la petició de la suspensió de la resolució recorreguda, per causar un greu perjuí.
  
Quart
  
El 14 de setembre de 2002, el senyor Salvador Iñigo Luis, va interposar recurs d'alçada contra el citat acord, i va al·legar que la zona dibuixada com a sòl no urbanitzable de protecció ecològica, era inferior als límits dels terrenys protegits per l'actual Pla Especial de Protecció de les valls de la Murta i la Casella; que hauria de suprimir-se l'aparcament a l'aire lliure que proposaven les normes urbanístiques del Pla General d'Alzira, excepte la parcel·la 407 del polígon 55; que hauria d'ampliar-se la zona de sòl no urbanitzable de protecció paisatgística a la totalitat dels terrenys del Pla Especial de les valls de la Murta i la Casella, excepte les zones d'àrees d'ús públic. Que en el citat recurs es va fer la petició de la suspensió de la resolució recorreguda, per causar un greu perjuí.
  
Cinqué
  
El 14 de setembre de 2002, la senyora Elvira Olmos Esteve, en el seu nom i en representació de l'Associació de Veïns Sants Patrons, les Basses, Sant Judes, i el senyor Salvador Josep Pérez Fontana, en el seu nom i en representació de l'Associació Xarquia Alternatives, representacions que no han quedat acreditades, van interposar sengles recursos administratius d'alçada, i van manifestar que haurien de protegir-se 947.407 m2 tal com consten en el projecte de classificació dels camins ramaders que establix l'Orde del Ministeri d'Agricultura, de 14 de setembre de 1977, en comptes dels 887.057 que apareixen en la Memòria Justificativa del Pla General d'Ordenació d'Alzira, i deixar sense protecció 60.350 m2 de camins ramaders classificats per l'Orde Ministerial abans ressenyada; que s'hauria d'indicar quins eren els terrenys classificats com a sòl no urbanitzable de protecció de camins ramaders en els plans de classificació del sòl, Sèrie B1, B3 i B5, on no apareixen dibuixats en la llegenda d'estos; que no es detallaven els usos dominants, usos permesos i usos prohibits en els camins ramaders; que haurien d'excloure's els terrenys afectats pel domini públic dels camins ramaders, del sòl urbà i sòl urbanitzable, ja que classificats com a sòl no urbanitzable no podien formar part en cap concepte del sòl urbà, que és com se'ls classificava en els plans de la Sèrie B1, B3 i B5, Classificació de Sòl, ni podien aparéixer superposats, en comptes d'excloure'ls, des dels plans de la sèrie C, Ordenació Urbanística, del Pla General, ja que no hauria de computar-se com un sòl dotacional públic per als càlculs dels sectors, ni àrees de repartiment, per no ser sòl de lliure disposició municipal; que havien de fixar-se els límits que delimitaren les propietats privades respecte del camins ramaders, i efectuar la corresponent delimitació i fitació; que mentre no es realitzara la delimitació dels actuals traçats dels camins ramaders, definits en l'Orde Ministerial, de 14 de setembre de 1977, no es podria aprovar un altre ús que el previst en la Llei de Camins Ramaders; que les noves urbanitzacions de terrenys tocant als camins ramaders, haurien de respectar la continuïtat dels usos prevists en la Llei de Camins Ramaders, i que l'execució del Pla General d'Alzira hauria de suspendre's a fi d'evitar innecessàries indemnitzacions.
  
Sisé
  
El 14 de setembre de 2002, la senyora Elvira Olmos Esteve, en el seu nom i en representació de l'Associació de Veïns Sants Patrons, les Basses, Sant Judes, i el senyor Salvador Josep Pérez Fontana, en el seu nom i en representació de l'Associació Xarquia Alternatives, representacions que no han quedat acreditades, van interposar sengles recursos administratius d'alçada contra l'acord en qüestió, en els quals al·legaven que els terrenys que en el moment de publicar-se l'Orde, de 8 de març de 1999, de la Conselleria d'Obres Públiques, Urbanisme i Transports, estigueren classificats com a no urbanitzable, s'ampliara la zona de policia a 100 metres; que no es declararen urbanitzable més terrenys amb risc d'inundació i que s'incorporen al Pla General d'Alzira les actuacions previstes en l'estudi TYPSA (agost de 1994).
  
Seté
  
El 14 de setembre de 2002, el senyor Enrique Alfonso Mata Carbonell, la senyora Carmen Bernia Pascual, el senyor José Borrull Martí, i la senyora Concha Oliver Bertomeu, van interposar sengles recursos d'alçada contra l'acord de referència, pel qual es sol·licitava que suspenguera l'aprovació del Pla General d'Alzira, mentre que per part de l'Ajuntament d'Alzira no es procedira a notificar als 6.295 interessats que han comparegut en el procediment, tal com s'establia en la condició segona de l'acord de la Comissió Territorial d'Urbanisme de 21 de desembre de 2001.
  
Huité
  
El 14 de setembre de 2002, el senyor Salvador Josep Pérez Fontana, en el seu nom i en representació de l'Associació Xarquia Alternatives, representació que no ha quedat acreditada, va interposar recurs d'alçada, i va sol·licitar que es procedira a notificar als 6.295 interessats que han comparegut en el procediment, tal com s'establia en la condició segona de l'Acord de la Comissió Territorial d'Urbanisme, de 21 de desembre de 2001, o que s'obrira un nou període d'exposició pública, i es suspenguera l'execució del Pla d'Alzira, per a evitar indemnitzacions innecessàries, mentre es portara a terme la dita petició; que l'Ajuntament d'Alzira no havia permés l'accés a l'expedient ni tan sols a les persones notificades; i que es complira la llei per a garantir als ciutadans la protecció de la legalitat vigent.
  
Nové
  
El 14 de setembre de 2002, la senyora Elvira Olmos Esteve, en el seu nom i en representació de l'Associació de Veïns Sants Patrons, representació que no ha quedat acreditada, va interposar recurs d'alçada contra l'acord de referència, en què instava la suspensió de l'execució del Pla d'Ordenació d'Alzira, mentre no s'eliminara la previsió d'instal·lació d'un abocador inert a la Garrofera d'Alzira.
  
Desé
  
El 14 de setembre de 2002, el senyor Salvador Josep Pérez Fontana, en el seu nom i en representació de l'Associació Xarquia Alternatives, representació que no ha quedat acreditada, va interposar recurs d'alçada contra el citat acord, en què instava la suspensió de l'execució del Pla d'Ordenació d'Alzira, mentre no s'eliminara la previsió d'instal·lació d'un abocador inert a la Garrofera d'Alzira; que s'incloguera en la documentació del Pla General d'Ordenació Urbana d'Alzira les cartografies d'accessibilitat als recursos hídrics i la de vulnerabilitat a la contaminació d'aqüífers subterranis, i que una vegada inclosa esta es notifique als que han comparegut, i s'òbriga una nova fase d'informació al públic.
  
Onzé
  
El Servici Territorial d'Urbanisme de València, el 8 d'octubre de 2002, va emetre informe desfavorable respecte a la sol·licitud de suspensió de l'acte recorregut.
  
Fonaments de dret
  
Primer
  
L'article 111 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP), segons la redacció donada per la Llei 4/1999, de 13 de gener, regula la suspensió de l'execució dels actes administratius com a conseqüència de la interposició d'un recurs administratiu. L'apartat 4 del citat article 111 disposa que:
  
«L'execució de l'acte impugnat s'entendrà suspesa si transcorreguts trenta dies des que la sol·licitud de suspensió haja tingut entrada en l'òrgan competent per a decidir sobre esta, este no ha dictat resolució expressa respecte d'això?.
  
Per tant, i segons indica l'article 111.2 de la LRJAP, l'òrgan a qui competisca resoldre el recurs haurà d'acordar allò procedent sobre la suspensió sol·licitada «prèvia ponderació, prou raonada, entre el perjuí que causaria a l'interés públic o tercers la suspensió i el perjuí que es causaria al recurrent com a conseqüència de l'eficàcia immediata de l'acte recorregut.»
  
Segon
  
Els presents recursos d'alçada tenen una íntima connexió i identitat substancial entre si, per la qual cosa procedix la seua acumulació, de conformitat amb el que establix l'article 73 de la Llei 30/92, de Règim Jurídic de les Administracions Públiques i del Procediment Administratiu Comú.
  
Tercer
  
El principi d'eficàcia de l'actuació administrativa, establit en l'article 103.1 de la Constitució, amb el suport que rep de la presumpció de legalitat de l'acte administratiu (article 57.1 de la LRJAP), dóna lloc a la regla general de l'executivitat (article 56 de la citada llei), que es manté, en principi, encara que es formule recurs (article 111.1 de la LRJAP).
  
Al mateix temps, el principi de l'efectivitat de la tutela judicial arreplegat en l'article 24.1 de la Constitució reclama que el control jurisdiccional que tan àmpliament traça el seu article 106.1 haja de projectar-se també sobre l'executivitat de l'acte administratiu, i donada la duració del procés, el control sobre l'executivitat ha d'avançar-se a l'enjudiciament del fons de l'assumpte.
  
L'harmonització de les exigències d'estos dos principis dóna lloc a què la regla general de l'executivitat haja de ser controlada en cada cas concret i preveure, d'una banda, en quina mesura l'interés públic demanda ja una immediata execució i, d'una altra, quin tipus de perjuís podrien derivar d'aquella.
  
Interés públic, d'una banda, i perjuís, d'una altra, són, els dos conceptes que, harmonitzats, determinaran la procedència o improcedència de la suspensió.
  
Esta doctrina general, establida de mode reiterat pel Tribunal Suprem (per exemple, en la Resolució de 15 de gener de 6022 DX 504), ve a concretar-se, en el cas que la suspensió sol·licitada afecte un Pla d'Urbanisme, en la doctrina establida per l'Alt Tribunal, entre altres, en les seues actes de 12 i 13 de maig de 4879 UZ 3480 i 4215, de 9 de febrer, 11 d'octubre i 28 de desembre de 8543 VY 525, 7354 i 9844, i de 24 de gener de 2700 PP 174. Segons esta jurisprudència, ?quan la suspensió de l'execució que se sol·licita és la d'un Pla General d'Ordenació Urbana, encara que només es pretenga quant a un aspecte d'este, incidix en una disposició de caràcter general que l'interés públic està més accentuat que si d'un acte singular es tractara, la qual cosa condiciona en grau summe la suspensió, que queda supeditada a la producció amb l'execució d'uns danys i perjuís, no ja difícils o impossibles de reparar, sinó d'una entitat semblant o superior als que a la comunitat ocasionarien les dilacions que s'ha d'executar».
  
Quart
  
En el cas que ens ocupa es recorre el nou Pla General d'Ordenació d'Alzira. Que és clar l'accentuat interés general en el manteniment de la plena executivitat del nou Pla General d'Alzira, que establix una ordenació urbanística del municipi adaptada a la legislació urbanística actual i a les necessitats del municipi. Que en definitiva, les al·legacions presentades pels recurrents en la petició de suspensió de l'acte recorregut, no justifiquen prou que l'executivitat del pla cause cap perjuí a estos, de difícil o impossible reparació, equivalent als perjuís que a la comunitat ocasionaria esta suspensió.
  
D'esta manera, i en aplicació de la doctrina jurisprudencial anteriorment exposada, resulta clar que no concorren els requisits perquè puga acordar-se la suspensió sol·licitada, la qual, d'una altra banda, causaria greus i irreparables pertorbacions en l'interés general.
  
Cinqué
  
Per a resoldre el present recurs té atribució el conseller d'Obres Públiques, Urbanisme i Transports, de la Generalitat Valenciana, de conformitat amb el que disposa l'article 7 del Reglament Orgànic de la Conselleria d'Obres Públiques, Urbanisme i Transports, Decret 210/2001, de 18 de desembre i en l'article 14.2 del Reglament d'Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Govern Valencià.
  
Vists els preceptes legals citats i la resta de general i pertinent aplicació, resolc:
  
Desestimar la petició de suspensió de l'execució de l'acte impugnat formulades en els recursos d'alçada interposats per la senyora Elvira Olmos Esteve, en nom propi i representació de l'Associació de Veïns Sants Patrons, les Basses, Sant Judes; el senyor Salvador Josep Pérez Fontana, en nom propi i en representació de l'Associació Xarquia Alternatives; el senyor Salvador Iñigo Luis, el senyor Enrique Alfonso Mata Carbonell, la senyora Carmen Bernia Pascual, el senyor José Borrull, Martí, la senyora Concha Oliver Bertomeu, contra l'acord dictat per la Comissió Territorial d'Urbanisme de València, en sessió realitzada el dia 21 de desembre de 2001, per la qual es va aprovar definitivament el Pla General d'Ordenació Urbana d'Alzira.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'esta, de conformitat amb el que preveu l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjuí que es puga exercitar qualsevol altre recurs que s'estime oportú.